सिंधुदेश मुक्ती सेना

सिंधुदेश मुक्ती सेना (किंवा सिंध मुक्ती सेना) ही पाकिस्तानच्या सिंध प्रांतातील एक दहशतवादी संघटना आहे. पाकिस्तानच्या हैदराबादजवळ रेल्वे रुळावर बॉम्बस्फोट केल्याचा दावा केल्यानंतर २०१० मध्ये सिंधुदेश मुक्ती सेना सार्वजनिकपणे प्रसिद्ध झाली.  हा समूह सध्या कार्यरत आहे.

दर्या खान या गटाचा नेता आहे.  पाकिस्तानच्या माध्यमांनी असेही म्हटले आहे की जय सिंध मुत्तहिदा महाझचे अध्यक्ष शफी मुहम्मद बुरफात हे काबूल येथून सिंधुदेश मुक्ती सेना चालवत आहेत.

दहशतवादी संघटना म्हणून अधिकथन 
पाकिस्तान सरकारने सिंधुदेश मुक्ती सेनेला दहशतवादी संघटना म्हणून जाहीर केली आहे.  सिंधुदेश मुक्ती सेनेला भारताने पाठिंबा दिल्याचा आरोप पाकिस्तानने वारंवार केला आहे.

हल्ले 
हा समूह सिंधच्या काही भागात कमी-तीव्रतेच्या बॉम्बस्फोटांना जबाबदार आहे. मे २०१२ मध्ये या समूहाने सिंधच्या वेगवेगळ्या जिल्ह्यांत बँक शाखांच्या बाहेर आणि नॅशनल बँक ऑफ पाकिस्तान (एनबीपी)च्या स्वयंचलित टेलर मशीन्स (एटीएम) बाहेर कमी-तीव्रतेच्या बॉम्बस्फोटांची जबाबदारी स्वीकारली. या हल्ल्यात चार जण जखमी झाले.     २०१६ मध्ये गुलशन-ए-हदीद कराची येथे चिनी अभियंताच्या वाहनांवर रिमोट कंट्रोल बॉम्बने लक्ष्य साधले होते. या स्फोटात चिनी एक नागरिक आणि त्याचा चालक जखमी झाले. या हल्ल्याची जबाबदारी सिंधुदेश मुक्ती सेनेने स्वीकारली. 

५ ऑगस्ट २०२० रोजी, सिंधुदेश मुक्ती सेनेचा संलग्न गट, सिंधुदेश क्रांतिकारक सेनेने, कराची येथे जमात-ए-इस्लामीने आयोजित केलेल्या मोर्चावर झालेल्या ग्रेनेड हल्ल्याची जबाबदारी स्वीकारली, ज्यात सुमारे ४० लोक जखमी झाले. जम्मू-काश्मीरचा विशेष दर्जा मागे घेण्याच्या भारत सरकारच्या निर्णयाच्या पहिल्या वर्धापन दिनानिमित्त हा मोर्चा काढण्यात आली होता.

हे देखील पहा 

 बलुचिस्तान मुक्तिसेना
 सिंधु देश
 सिंधी राष्ट्रवाद

संदर्भ